ოზარქსი

ოზარქსი იკავებს ჩრდილოეთი არკანზასის მნიშვნელოვან ნაწილსა და სამხრეთი მისურის დიდ ნაწილს. მის ფარგლებში ორი ქედია: არკანზასის ბოსტონის მთები და მისურის სენტ-ფრენსისის მთები. მთიანეთის უმაღლესი წერტილი მთა ბაფალო-ლუკაუტი მდებარეობს ბოსტონის მთებში. გეოლოგიურად, ოზარქსი წარმოადგენს ვრცელ გუმბათს სენტ-ფრენსისის მთებში გაშიშვლებული ბირთვით. იგი რეგიონის ყველაზე ვრცელი მთიანეთია აპალაჩებსა და კლდოვან მთებს შორის. უოშიტოს მთებთან ერთად ეს ტერიტორია აშშ-ის შიგა მთიანეთების სახელწოდებითაა ცნობილი. Fenneman, Nevin Melancthon (1938). Physiography of eastern United States. McGraw-Hill.

ფართოდაა განვითარებული კარსტული ლანდშაფტი, მათ შორის წყაროები, ქრობადი მდინარეები, კარსტული ძაბრები და მღვიმეები. „მღვიმეების შტატის“ სახელით ცნობილია მისური, სადაც რეგისტრირებულია 7300 მღვიმე, საიდანაც უმრავლესობა ოზარქსის ოლქის ტერიტორიაზეა. ოზარქსის პლატოს წყლიანი ჰორიზონტის სისტემა სენტ-ფრენსისის მთების ამონთხეული ბირთვის გამოკლებით, მთელი ტერიტორიის მიწისქვეშა წყლების მოძრაობის განმსაზღვრელია.Principal Aquifers of the United States | United States Geological Survey

ოზარქსი ძლიერაა დანაწევრებული მდინარეებით, ტბებითა და მცირე წყალვარდნილებით. ძირითადად აგებულია პალეოზოური ასაკის კირქვებით, აღმოსავლეთით კამბრიუმამდელი ქანების გამოსავლებია.Woods, A. J., et al. “Ecoregions of Arkansas.” Reston, VA: U.S. Geological Survey, 2004. ბაგნელის კაშხლით გადაკეტილი ოზარქსის ტბები გამოიყენება ელექტროენერგიის მისაღებად და სარეკრეაციოდ. ტანეიკომოსა და ბულ-შოულზის ტბები და აგრეთვე ტეიბლ-როკ-სტეიტ-პარკის რეკრეაციული ზონა კარგი დასასვენებელი ადგილებია.Ozark Mountains, United States | Encyclopedia Britannica

სალემის პლატო გეოლოგიურად ოზარქსის უდიდესი უბანია. სიდიდით მეორეა სპრინგფილდის პლატო, რომელსაც სახელი ეწოდა ქალაქ სპრინგფილდის მიხედვით, რომელსაც „ოზარქსის დედოფლის ქალაქის“ მეტსახელი აქვს.Milton D. Rafferty. The Ozarks: Land and Life. University of Arkansas Press, 2001 ოზარქსის ჩრდილოეთ საზღვარზეა ქალაქი სენტ-ლუისი და კოლუმბია. არკანზასში მნიშვნელოვანი ქალაქებია: ფეიეტვილი, ბენტონვილი, სპრინგდეილი, იურიკა-სპრინგზი და ფორტ-სმითი. ქალაქი ბრანსონი არკანზასი–მისურის საზღვრის ჩრდილოეთითაა და წარმოადგენს ტურისტულ ღირსშესანიშნაობასა და ოზარქსის კულტურის პოპულარიზატორს.W. K. McNeil. Ozark Country. Univ. Press of Mississippi, 1995

ოზარქსი ლიტერატურაში აგრეთვე ცნობილია ოზარკის, ოზარკის პლატოსა და ოზარკის მთების სახელწოდებით.

სქოლიო

კატეგორია:აშშ-ის მთიანეთები
კატეგორია:აშშ-ის პლატოები